《送僧归护国寺》
宋代·舒雅

偶思皇泽来丹阙，却为禅斋返旧琳。
岭上白云终挂念，人间余事不关心。
澄潭雨过秋涵月，古桧风生夜对琴。
闻道石桥多胜境，几时相伴一间寻。

作者简介：（?—1009）宣州旌德人，字子正。第进士。久仕南唐李氏。归宋，为将作监丞，后充秘阁校理。善属文。太宗太平兴国中，参与编纂《文苑英华》。淳化中，校定经史诸书。真宗咸平末，出守舒州，秩满乞致仕，掌灵仙观。在观累年，以优游山水吟咏自娱。卒年七十余。